تورکیه‌نین آفیون شهرینده کی کوجا تپه اونیوئرسیته سی دؤولت کونسرواتورنون معلمی اوغور اردم اورئرین رهبرلیگی و مدنیت و توریزم ناظیرلیگی‌نین دستکی ایله عثمانلی پادشاهی فاتح سلطان محمت-ین شعرلریندن عبارت موسیقی، شعر و کیتابچانین یئر آلدیغی آلبوم حاضیرلانیر.
فاتح سلطان محمت "آونی" تخللصو ایله دیوان شعرلری یازمیش بیر حؤکمدار ایدی.
آراشدیرما‌لار فاتح سلطان محمت-ین بیر نئچه شعرینه 13 ماهنی بسته‌لندیگینی اورتایا چیخاردی.
سلطان محمت خانین شعرلرین‌دن عبارت آلبوم اوچون 10 یئنی ماهنی بسته‌لندی. لپروژه تصدیق ائدیلدی و سولیست‌لر بسته‌لری اوخودولار.
پروژه ایندی ده سی دی-لرین حاضیرلانماسی مرحله‌سینده‌دیر.
بون‌دان باشقا، فاتح-ین صنعته و صنعتکارا وئردیگی دگری، صنعت آنلاییشین‌دان بحث ائدن کیتابچا یازیلدی. کیتابا ماهنی‌لاردان عبارت سی دی ده علاوه اولونجاق.
فاتح سلطان محمت-ین موسیقییه اویغون اولمایان چوخ دگرلی شعرلری ده آلبوما داخیل اولا‌جاق.
آلبوم تاماملاندیق‌دان سونرا پرزیدنت کومپلئکسینده تقدیمات کونسرتی‌نین کئچیریلمه‌سی پلانلاشدیریلیر.
عینی زاماندا، سارایئوو و موستاردا تقدیمات کونسرت‌لری کئچیریله‌جک. بو کونسرت‌لرده ماهنی و شعر سی دی لری ایله کیتابچا‌دان عبارت اولان آلبوم تاماشاچی‌لارا پول‌سوز اولا‌راق پای‌لانا‌جاق.
کیتابچا تورک، بوسنی و اینگیلیس دیل‌لرینده حاضیرلاندی.
